Rikunarita-ORG/Wikinium huggingface dataset:
# డెంగ్ జియావో పింగ్

డెంగ్ జియావో పింగ్
**డెంగ్ జియావో పింగ్** ([tə̂ŋ ɕi̯àu̯pʰǐŋ][tə̂ŋ ɕjɑ̀ʊpʰǐŋ], Chinese:
邓小平; 1904 ఆగస్టు 22 – 1997 ఫిబ్రవరి 19) చైనాకు చెందిన విప్లవకారుడు, రాజనీతవేత్త. 1978 నుంచి 1989లో పదవీ విరమణ చేసే వరకూ చైనాకు అత్యున్నత నాయకునిగా వ్యవహరించారు. ఛైర్మన్ మావో జెడాంగ్ మరణించాకా అధికారం చేపట్టిన డెంగ్ ప్రస్తుత చైనా ఆర్థిక స్థానం, విధానాల దిశగా నడిపించిన ఆర్థిక-మార్కెట్ సంస్కరణలు చేపట్టారు. రాజ్యాధినేతగానో, ప్రభుత్వాధినేతగానో, ప్రధాన కార్యదర్శిగానో (కమ్యూనిస్టు పార్టీ నాయకునిగా) పదవులు చేపట్టకున్నా డిసెంబరు 1978 నుంచి నవంబరు 1989 వరకూ పీపుల్స్ రిపల్ఇక్ ఆఫ్ చైనాకు అత్యున్నత స్థాయి నాయకునిగా వ్యవహరించారు. చైనా కమ్యూనిస్టు పార్టీలో రెండవ తరం నాయకుల్లో ముఖ్యునిగా డెంగ్ ఎనిమిది మంది పెద్దలుగా పేరొందిన పార్టీ తొలితరం నాయకులతో అధికారాన్ని పంచుకున్నారు.

సిచువాన్ ప్రావిన్సులో గ్వాంగన్ లో రైతు నేపథ్యంలో జన్మించిన డెంగ్ 1920ల్లో ఫ్రాన్సులో చదువుకుని, పనిచేశారు. అక్కడే ఆయన మార్క్సిజం-లెనినిజం పట్ల ఆకర్షితులయ్యారు. 1923లో కమ్యూనిస్టు పార్టీలో చేరిన ఆయన చైనాకు తిరిగివచ్చాకా గ్రామీణ ప్రాంతంలో రాజకీయ కమిషర్ గా పార్టీలో పనిచేశారు. లాంగ్ మార్చిలో విప్లవాత్మక వెటరన్ గా ప్రసిద్ధి చెందారు. పీపుల్స్ రిపబ్లిక్ ఆఫ్ చైనా ఏర్పడ్డ వెంటనే 1949లో డెంగ్ టిబెట్, ఇతర నైఋతి ప్రాంతాల్లో కమ్యూనిస్టు అధికారాన్ని బలపరిచి ఏకీకృతం చేసేందుకు పనిచేశారు.

1950 దశకం తొలి అర్థభాగమంతా మావో జెడాంగ్ కు డెంగ్ ప్రధాన సమర్థకునిగా నిలిచారు. పార్టీ ప్రధాన కార్యదర్శిగా 1960ల్లో గొప్ప ముందడుగుగా అభివర్ణించే చారిత్రక సందర్భంలో చైనా ఆర్థిక పునర్నిర్మాణంలో కృషిచేశారు. మావో రాజకీయ ఆదర్శాలకు, డెంగ్ ఆర్థిక విధానాలకు చుక్కెదురు కావడంతో ఆయనను సాంస్కృతిక విప్లవ కాలంలో రెండుసార్లు అధికారం నుంచి తొలగించారు. కానీ 1978లో మావో ఎంపిక చేసుకున్న ఆయన వారసుడు హువా గువోఫెంగ్ ను రాజకీయంగా చిత్తుచేసి తిరిగి ప్రాధాన్యత సంతరించుకున్నారు.

మావో యుగానికి చెందిన సాంస్కృతిక విప్లవం, ఇతర రాజకీయ ఉద్యమాల కారణంగా సాంఘిక, సంస్థాగత దు:ఖాల్లో మునిగివున్న దేశం సంక్రమించడంతో ఆయన చేసిన కృషి కారణంగా రెండవ తరం నాయకుల్లో అత్యంత ప్రముఖునిగా ప్రసిద్ధి చెందారు. కమ్యూనిస్టు పార్టీ సోషలిస్టు సిద్ధాంతాలను, ఫలితాలు సాధించగల మార్కెట్ ఆర్థిక పద్ధతులతో కలగలిపిన కొత్త రకం సామాజిక మేధో మథనాన్ని నిర్మించిన వ్యక్తిగా ఆయన్ని కొందరు భావిస్తారు. డెంగ్ చైనాలోకి విదేశీ పెట్టుబడులను ఆహ్వానించారు, ప్రైవేటు రంగంలో పోటీని ప్రోత్సహించారు. 35 సంవత్సరాలుగా చైనాను అత్యంత వేగంగా అభివృద్ధి చెందుతున్న ఆర్థిక వ్యవస్థగా అభివృద్ధి చేసిన వ్యక్తిగా, కోట్లాది మంది చైనా ప్రజల జీవన ప్రమాణాలు గణనీయంగా అభివృద్ధి చేసిన నాయకునిగా ఆయనను పరిగణిస్తారు.

డెంగ్ జియావో పింగ్ ([tə̂ŋ ɕi̯àu̯pʰǐŋ][tə̂ŋ ɕjɑ̀ʊpʰǐŋ], Chinese:
邓小平; 1904 ఆగస్టు 22 – 1997 ఫిబ్రవరి 19) చైనాకు చెందిన విప్లవకారుడు, రాజనీతవేత్త. 1978 నుంచి 1989లో పదవీ విరమణ చేసే వరకూ చైనాకు అత్యున్నత నాయకునిగా వ్యవహరించారు. ఛైర్మన్ మావో జెడాంగ్ మరణించాకా అధికారం చేపట్టిన డెంగ్ ప్రస్తుత చైనా ఆర్థిక స్థానం, విధానాల దిశగా నడిపించిన ఆర్థిక-మార్కెట్ సంస్కరణలు చేపట్టారు. రాజ్యాధినేతగానో, ప్రభుత్వాధినేతగానో, ప్రధాన కార్యదర్శిగానో (కమ్యూనిస్టు పార్టీ నాయకునిగా) పదవులు చేపట్టకున్నా డిసెంబరు 1978 నుంచి నవంబరు 1989 వరకూ పీపుల్స్ రిపల్ఇక్ ఆఫ్ చైనాకు అత్యున్నత స్థాయి నాయకునిగా వ్యవహరించారు. చైనా కమ్యూనిస్టు పార్టీలో రెండవ తరం నాయకుల్లో ముఖ్యునిగా డెంగ్ ఎనిమిది మంది పెద్దలుగా పేరొందిన పార్టీ తొలితరం నాయకులతో అధికారాన్ని పంచుకున్నారు.
# ప్రపంచ వార్తాపత్రికల జాబితా (సర్క్యులేషన్)

సర్కులేషన్ ప్రకారం *ప్రపంచ వార్తాపత్రికల జాబితా* ఇది. ఇంటర్నేషనల్ ఫెడరేషన్ ఆఫ్ ఆడిట్ బ్యూరోక్స్ ఆఫ్ సర్క్యులేషన్స్, వరల్డ్ అసోసియేషన్ ఆఫ్ వార్తాపత్రికలు, న్యూస్ పబ్లిషర్స్ సంస్థలు ప్రపంచవ్యాప్త వార్తాపత్రిక ప్రసరణ గణాంకాలను తెలియజేస్తాయి. ఉచిత వార్తాపత్రికలు జాబితాలో చేర్చబడలేదు.

## సర్క్యులేషన్ ద్వారా టాప్ వార్తాపత్రికలు

ప్రపంచవ్యాప్తంగా సర్క్యులేషన్ ప్రకారం వార్తాపత్రిక దినపత్రికల జాబితా ఇది. వాన్-ఇఫ్రా *వరల్డ్ ప్రెస్ ట్రెండ్స్ 2016* నివేదిక నుండి డేటా తీసుకోబడింది.

| వార్తాపత్రిక | దేశం | భాష | సర్క్యులేషన్ (వేలలో) |
| --- | --- | --- | --- |
| *యోమిరి షింబున్* | జపాన్ | జపనీస్ | 9,101 |
| *దైనిక్ జాగరణ్* | భారతదేశం | హిందీ | 6,866 |
| *అసహి శింబున్* | జపాన్ | జపనీస్ | 6,480 |
| *దైనిక్ భాస్కర్* | భారతదేశం | హిందీ | 3,166 |
| *సూచన వార్తలు* | చైనా | చైనీస్ | 3,073 |
| *అమర్ ఉజాలా* | భారతదేశం | హిందీ | 2,935 |
| ది టైమ్స్ ఆఫ్ ఇండియా | భారతదేశం | ఆంగ్ల | 2,836 |
| *ది నిక్కై* | జపాన్ | జపనీస్ | 2,729 |
| *పీపుల్స్ డైలీ* | చైనా | చైనీస్ | 2,603 |
| *యుఎస్ఏ టుడే* | *యుఎస్ఏ* | ఆంగ్ల | 2,600 |
| *చునిచి శింబున్* | జపాన్ | జపనీస్ | 2,452 |
| *హిందుస్తాన్ దైనిక్* | భారతదేశం | హిందీ | 2,410 |
| *మలయాళ మనోరమ* | భారతదేశం | మలయాళం | 2,343 |
| *ది వాల్ స్ట్రీట్ జర్నల్* | *యుఎస్ఏ* | ఆంగ్ల | 2,379 |
| *బిల్డ్* | జర్మనీ | జర్మన్ | 2,220 |
| *ది న్యూయార్క్ టైమ్స్* | *యుఎస్ఏ* | ఆంగ్ల | 2,134 |
| *గ్వాంగ్జౌ డైలీ* | చైనా | చైనీస్ | 1,880 |
| *నాన్ఫాంగ్ డైలీ* | చైనా | చైనీస్ | 1,853 |
| *రాజస్థాన్ పత్రిక* | భారతదేశం | హిందీ | 1,812 |

## చారిత్రక డేటా

గత సంవత్సరాలకు సంబంధించిన ప్రపంచవ్యాప్త సర్కులేషన్ గణాంకాలను వాన్-ఇఫ్రా, ఐఎఫ్ బిసి నుండి చూడవచ్చు.

* వాన్-ఇఫ్రా వరల్డ్ ప్రెస్ ట్రెండ్స్ 2014 (గణాంకాలు 2014 కు అందుబాటులో ఉన్నాయి)
* వరల్డ్ ప్రెస్ ట్రెండ్స్ డేటాబేస్ (2014 నుండి 2010 వరకు గణాంకాలు అందుబాటులో ఉన్నాయి)
* ఐఎఫ్ బిసి జాతీయ వార్తాపత్రికలు మొత్తం సర్క్యులేషన్ 2013 (2012 నుండి 2008 వరకు గణాంకాలు అందుబాటులో ఉన్నాయి)

## ఇవికూడా చూడండి

* భారతదేశంలోని వార్తాపత్రికల జాబితా (సర్క్యులేషన్)
* భారతదేశంలోని వార్తాపత్రికల జాబితా (పాఠకుల సంఖ్య)

## మూలాలు
# IATA విమానాశ్రయం కోడ్

ఒక విమానం కోసం ఒక సామాను ట్యాగ్ ఓరల్ అక్ జోల్ విమానాశ్రయం, దీని ఐఎటిఎ విమానాశ్రయ కోడ్ "ఉరా"
**IATA విమానాశ్రయ కోడ్**, దీనిని **IATA లొకేషన్ ఐడెంటిఫైయర్**, **IATA స్టేషన్ కోడ్** లేదా కేవలం లొకేషన్ ఐడెంటిఫైయర్ అని కూడా పిలుస్తారు, ఇది ప్రపంచవ్యాప్తంగా అనేక విమానాశ్రయాలు, మెట్రోపాలిటన్ ప్రాంతాలను సూచించే మూడు అక్షరాల జియోకోడ్, దీనిని అంతర్జాతీయ వాయు రవాణా సంఘం (IATA) నిర్వచించింది. విమానాశ్రయ చెక్-ఇన్ డెస్క్‌లలో జతచేయబడిన బ్యాగేజ్ ట్యాగ్‌లపై ప్రముఖంగా ప్రదర్శించబడే అక్షరాలు ఈ కోడ్‌లను ఉపయోగించే విధానానికి ఒక ఉదాహరణ.

ఈ కోడ్‌ల కేటాయింపు IATA రిజల్యూషన్ 763 ద్వారా నిర్వహించబడుతుంది,, ఇది కెనడాలోని మాంట్రియల్‌లోని IATA ప్రధాన కార్యాలయం ద్వారా నిర్వహించబడుతుంది. ఈ కోడ్‌లు IATA ఎయిర్‌లైన్ కోడింగ్ డైరెక్టరీలో సెమీ-ఏటా ప్రచురించబడతాయి.

IATA విమానాశ్రయ నిర్వహణ సంస్థలకు, కొన్ని రైల్వే స్టేషన్లకు కోడ్‌లను అందిస్తుంది.

IATA కోడ్ ద్వారా క్రమబద్ధీకరించబడిన విమానాశ్రయాల అక్షరమాల జాబితాలు అందుబాటులో ఉన్నాయి. విమానయాన సంస్థలు, అమ్ట్రాక్, SNCF, డ్యూష్ బాన్ వంటి రైలు మార్గాల మధ్య ఒప్పందాలలో పంచుకోబడిన రైల్వే స్టేషన్ కోడ్‌ల జాబితా అందుబాటులో ఉంది. అయితే, అనేక రైల్వే పరిపాలనలు తమ స్టేషన్ల కోసం అమ్ట్రాక్ స్టేషన్ కోడ్‌ల జాబితా వంటి వాటి స్వంత కోడ్‌ల జాబితాను కలిగి ఉన్నాయి.

## చరిత్ర

1930లలో ఈ పద్ధతి పైలట్లను స్థాన గుర్తింపు కోసం తీసుకువచ్చిన సౌలభ్యం నుండి విమానాశ్రయ సంకేతాలు ఉద్భవించాయి. ప్రారంభంలో, యునైటెడ్ స్టేట్స్‌లోని పైలట్లు నగరాలను గుర్తించడానికి నేషనల్ వెదర్ సర్వీస్ (NWS) నుండి వచ్చిన రెండు అక్షరాల కోడ్‌ను ఉపయోగించారు. NWS ఐడెంటిఫైయర్ లేకుండా నగరాలు, పట్టణాలకు ఈ వ్యవస్థ నిర్వహించలేనిదిగా మారింది, రెండు అక్షరాల వాడకం కొన్ని వందల కలయికలను మాత్రమే అనుమతించింది; విమానాశ్రయ సంకేతాల మూడు అక్షరాల వ్యవస్థ అమలు చేయబడింది. ఈ వ్యవస్థ 17,576 ప్రస్తారణలను అనుమతించింది, అన్ని అక్షరాలను ఒకదానితో ఒకటి కలిపి ఉపయోగించవచ్చని ఊహిస్తుంది.

## మూలాలు
# కౌలు రైతు

రైతుల్లో నాలుగో వంతు రైతులు కౌలుదారులు న్నారు. వారి సంఖ్య ఇంకా ఎక్కువనేది బ్యాంకర్ల భావన. మహిళా స్వయం సహాయక సంఘాల సభ్యులు తీసుకునే భూముల కౌలుకు చట్టబద్ధత కల్పించాలని ప్రభుత్వం నిర్ణయించింది. కౌలుకు ఇచ్చేవారు, తీసుకునే వారి ప్రయోజనాల పరిరక్షణ కోసం ఈ చట్టాన్ని రూపొందించారు.స్వయం సహాయక సంఘాల్లో భూమి లేని నిరుపేద మహిళలు ఉమ్మడిగా వ్యవసాయ భూమిని కౌలుకు తీసుకునే అవకాశాన్ని ప్రభుత్వం కల్పిస్తుంది. వ్యవసాయ భూముల ఒప్పందాలు రాత పూర్వకంగా చేసుకోవాలి. కౌలు కాలపరిమితి కనీసం 5 సంవత్సరాలు ఉండాలి. భూమిపైన పంట రుణం తీసుకునే అర్హత కౌలుదారుకు కలుగుతుంది. పంటలు దెబ్బతిన్న సందర్భంలో పంటల బీమాయేగాక ప్రభుత్వం ఇచ్చే పరిహారం పొందడానికీ అవకాశముంటుంది. అయితే భూమిపై ఎలాంటి హక్కు ఉండదు. కౌలు సమయంలో భూమి అభివృద్ధిపై పెట్టిన మొత్తాన్ని కోరేహక్కు కౌలుదారుకు ఉండదు.
వ్యవసాయ భూములను కౌలుకు ఇవ్వడం, తీసుకోవడం సహజంగా నోటిమాటగా సాగుతుంది. దీనివల్ల తరచుగా కౌలుదారు మారిపోతాడు. భూ యజమాని ఇష్టమే ఇక్కడ ప్రధానం. కౌలుదారు భూమి అభివృద్ధికి పెట్టుబడి పెట్టినా మరుసటి సంవత్సరం అతని పేరుపైన కౌలు ఉంటుందన్న నమ్మకం ఉండదు. బ్యాంకుల నుంచి పంట రుణాలు అందడం లేదు.
కౌలుదారులకు సంస్థాగత రుణాలు, పంటల బీమా తదితర సదుపాయాలను కల్పించేందుకు కౌలు చట్టాలను సవరించటమే తరుణోపాయం. భూమి యజమాని హక్కులకు ఎలాంటి విఘాతం కలగని రీతిలో రాష్ట్రాలు తమ కౌలు చట్టాల్లో మార్పులు తేవాలని 11వ పంచవర్ష ప్రణాళిక మధ్యంతర సమీక్ష నివేదిక స్పష్టం చేసింది.కౌలుచట్టాన్ని సవరించడమంటే భూముల యజమానుల హక్కులను వదులు కోవటం కానేకాదని, యాజమాన్య హక్కులు బదిలీ కాని రీతిలో తగిన భరోసాను ఇచ్చే సవరణలు రావాలని నివేదిక సూచించింది. కౌలు పరిమితి పూర్తి కాగానే భూమిని వెనక్కి తీసుకొనే అధికారం యజమానికి ఉండాలని, అన్ని వర్గాల వారూ భూమిని కౌలుకు తీసుకోగల వాతావరణం ఉండాలని సూచించింది.కౌలుదార్ల బృందాలకు స్వశక్తి సంఘాల మాదిరిగా పావలా వడ్డీకి రుణాలను ఇవ్వాలంది నాబార్డు.

## రకరకాల కౌలు

* పంజాబ్‌, హర్యానాల్లో పెద్ద, మధ్య తరహా రైతులు... చిన్న, సన్నకార రైతుల నుంచి భూములను కౌలుకు తీసుకొంటున్నారు. బాగా పెట్టుబడులు పెట్టి అధునిక పరికరాలతో ఉత్పాదకత పెంచుతున్నారు. కౌలుకిచ్చిన చిన్న సన్నకార రైతులు వేరే పనులు చేపట్టి ఎక్కువ ఆదాయాలు పొందుతున్నారు.
* బీహార్‌, ఒడిషాలలో చిన్న, సన్నకార రైతులే తమ భూముల పక్కనుండే భూములను కౌలుకు తీసుకొని కమతాల పరిధిని పెంచుకొంటున్నారు. ఇక్కడ పెద్ద, మధ్య తరహా రైతులు పట్టణాలకు వలస వెళ్తున్నారు.
* కేరళ, జమ్మూ కాశ్మీర్‌, మణిపూర్‌లలో కౌలుపై పూర్తిగా నిషేధం ఉంది.
* గుజరాత్‌, హర్యానా, మహారాష్ట్ర, పంజాబ్‌లలోకౌలుదారులు ఆయా భూములను కొనుగోలు చేసుకొనేందుకు అవకాశం లభిస్తోంది.
* రాష్ట్రాలే తమ కౌలు చట్టాలను సవరించుకోవాలని కేంద్రం అంటోంది. వడ్డీ వ్యాపారుల నియంత్రణ చట్టం మాదిరిగా కౌలుదార్లపై ఒక ఆదర్శచట్టాన్ని తయారు చేసి పంపాలని మనరాష్ట్రం కేంద్రాన్ని కోరింది.
* కౌలు రైతుల రుణాలకు పంటల బీమా వర్తించదుఎందుకంటే వారికిచ్చే రుణాలను రికార్డుల్లో వ్యవసాయ రుణాలుగా చూపించరు. వ్యవసాయ రుణాలుగా పేర్కొంటే భూమిని, సర్వే నెంబర్లను తెలపాల్సి ఉంటుంది. భూమి యజమాని నుంచి లిఖిత పూర్వక ఒప్పందం ఉండాలి. కాబట్టి యాజమాన్య హక్కులకు భంగం వాటిల్లని విధంగా చట్టాన్ని సవరించాలి.
* సుడాన్‌, ఇథోపియా లాంటి ఆఫ్రికా దేశాలు 99 ఏళ్లపాటు రైతులకు భూమిని ఉచితంగా లీజుకిస్తున్నాయి. రైతులు తమకిష్టమైన పంటలు పండించుకొని స్థానికంగా విక్రయించుకోవచ్చు లేదా విదేశాలకు ఎగుమతి చేసుకోవచ్చు. ఇప్పటికే చైనీయులు వేల ఎకరాల్లో సేద్యం చేపట్టారు.పంజాబ్‌, కర్ణాటక నుంచి కొందరు రైతులు అక్కడకు వెళ్లి వందల ఎకరాల్లో పంటల సాగు చేపట్టారు.

yes true
# ప్యాలెస్

వింటర్ ప్యాలెస్, రష్యాలోని సెయింట్ పీటర్స్‌బర్గ్‌లోని ఇంపీరియల్ ప్యాలెస్; ఇది రష్యన్ చక్రవర్తుల అధికారిక నివాసంగా ఉంది.
**ప్యాలెస్** అనేది ఒక గొప్ప, విలాసవంతమైన నివాసం, సాధారణంగా చక్రవర్తి లేదా ఇతర ఉన్నత స్థాయి పాలకుల అధికారిక ప్రధాన కార్యాలయంగా ఉంటుంది. ప్యాలెస్‌లు తరచుగా వాటి పరిమాణం, సంపద, నిర్మాణ శైలి ద్వారా వర్గీకరించబడతాయి. వీటిని ప్రపంచవ్యాప్తంగా చూడవచ్చు, సాధారణంగా సంపద, అధికారం, ప్రతిష్ఠతో సంబంధం కలిగి ఉంటాయి.

ప్యాలెస్‌లు తరచుగా అనేక గదులు, హాళ్లను కలిగి ఉంటాయి, వీటిలో అధికారిక వేడుకల కోసం ఘనమైన గదులు, అతిథులను అలరించడానికి రిసెప్షన్ గదులు, ప్యాలెస్ నివాసితుల కోసం ప్రైవేట్ నివాస గృహాలు ఉంటాయి. ఇవి విస్తృతమైన తోటలు, ప్రాంగణాలు, ఇతర బహిరంగ ప్రదేశాలను కూడా కలిగి ఉండవచ్చు.

ఆర్మేనియాలో అనేక చారిత్రక కాలాల నుండి అనేక రాజభవనాలు ఉన్నాయి. యెరెవాన్‌లోని ఎరెబుని కోటలో క్రీ.పూ 782లో రాజు అర్గిస్తి నిర్మించిన గొప్ప రాజభవనం ఉంది. ఎరెబునిలోని ప్యాలెస్ యురార్టియన్ ప్యాలెస్‌కు తొలి ఉదాహరణలలో ఒకటి.

## ఇవి కూడా చూడండి

* మైసూర్ రాజభవనం
* బకింగ్‌హామ్ ప్యాలెస్
* ఫలక్‌నుమా ప్యాలెస్
* దేవిగఢ్ ప్యాలెస్: డెల్వారా గ్రామంలోని 18వ శతాబ్దపు దేవిగఢ్ ప్యాలెస్‌లో ఉన్న ఒక వారసత్వ హోటల్, రిసార్ట్.

## మూలాలు
# నౌకానిర్మాణం

An expedition's shipwrights building a brigantine, 1541.
**నౌకానిర్మాణం** అంటే ఓడలు, నీటిపైన తేలియాడగల ఇతర యంత్రాల నిర్మాణము. నౌకా నిర్మాణాలు నౌకానిర్మాణ కేంద్రాలు అని పిలవబడే ప్రత్యేక ప్రదేశాలలో జరుగుతాయి. సాధరణ పడవలు, తెడ్లు తయారుచేసే ప్రాంతాలని పడవతయారీ కేంద్రాలుగా పిలువవచ్చును. నౌకల నిర్మాణాలు, మరమ్మత్తులు కూడా నౌకాశాస్త్ర పరిధిలోకే వస్తాయి. పురాతన కాలంలో భారతదేశం నౌకా నిర్మాణానికి ఎంతో ప్రసిద్ధి పొందింది.

## ఆధునిక భారతీయ నౌకా నిర్మాణ రంగం

ఆధునిక భారతదేశం, ప్రపంచ నౌకానిర్మాణ రంగంలో 6వస్థానంలో ఉంది. నౌకా నిర్మాణ రంగంలో కొరియా, జపాన్, చైనా దేశాలు మొదటి మూడు స్థానాల్లో ఉనండి 77% ప్రపంచ నౌకానిర్మాణరంగపు విపణిని కలిగి ఉండగా ఐరోపా కూటమి, వియత్నాం ల తర్వాత 1.6% ప్రపంచ వాటాతో భారత్ తర్వాతి స్థానంలో ఉంది. ఇతర దేశాలలో ముఖ్యంగా కొరియా, జపానులలో నౌకా నిర్మాణరంగం స్వయంచాలిత యంత్రాల (Automated devices) తోనూ, మరమనుషుల (Robots) తోనూ నిండి ఉండగా, భారత్లోని నౌకానిర్మాణ కేంద్రాలు మానవ వనరులపైనే ఆధారపడి ఉన్నాయి.

ఇది ప్రత్యక్షంగా ఎక్కువమందికి ఉపాధి కల్పిస్తున్నప్పటికీ, టెక్నాలజీ విషయంలో భారతీయ నౌకానిర్మాణ కేంద్రాలు వెనుకబడడానికి కారణమయ్యింది. తద్వారా నౌకానిర్మాణానికి ఎక్కువ సమయం తీసుకుంటోంది (దక్షిణ కొరియాలో 45రోజులలో నిర్మించే నౌకని నిర్మించడం భారత్లో 6-7 నెలలు పడుతుంది).

## ఇవి కూడా చూడండి

* హిందుస్థాన్ నౌకానిర్మాణ కేంద్రం
# రసవాదం

చార్లెస్ మెకాలే రాసిన " ఎక్ట్రార్డినరీ పాపులర్ డెలుసియస్ అండ్ ద మాడ్ నెస్ ఆఫ్ క్రౌడ్స్" లో రసవాది
**రసవాదం** (ఆంగ్లం: Alchemy) ఒక పురాతన శాస్త్రం. ఇది ప్రకృతి తత్వశాస్త్రంలో ఒక భాగంగా ఉండేది. ఇది ముఖ్యంగా భారత దేశం, చైనా, ముస్లిం దేశాలు, ఇంకా యూరప్ లో ఆచరిస్తూ ఉండేవారు. దీన్ని ఆచరించే వారిని రసవాదులు అంటారు. వీరు కొన్ని పదార్థాలను అమలినం చేసి, మెరుగు పరచి వాటిని పరిపూర్ణమైన వాటిగా చేయడానికి ప్రయత్నించేవారు. వీరి ప్రధాన లక్ష్యం నీచ ధాతువుల్ని లేదా బేస్ మెటల్స్ ని (ఉదాహరణకు సీసం) శ్రేష్ఠ ధాతువు లేదా నోబుల్ మెటల్స్ (ఉదాహరణకు బంగారం) గా మార్చడం; అమృతాన్ని తయారు చేయడం; ఏ రోగాన్నయినా నయం చేయగల ఔషధం తయారు చేయడం.

రసవాదానికి సంబంధించి ఆధునిక చర్చల గురించి ఎరిక్ జె. హోల్మియార్డ్, మేరీ-లూయిస్ వాన్ ఫ్రాంజ్ వంటి పండితులు విమర్శించినప్పటికీ, వాటిని ప్రధానంగా ఎవరైనా లోకజ్ఞానంతో చేసే పరిశీలనలు, రహస్య ఆధ్యాత్మిక అంశాల పరిశీలనలుగా విభజించబడ్డాయి.

## పద వ్యుత్పత్తి

ఆంగ్ల పదం ఆల్కెమీ పాత ఫ్రెంచి భాష నుంచి వచ్చింది. మధ్యయుగపు లాటిన్ లో దీన్ని ఆల్కిమియా అని ప్రస్తావించారు. ఈ పదం అరబిక్ భాష నుంచి వచ్చింది. అరబిక్ భాషలో దాని అర్థం *దైవిక లేదా అసలు రూపంతో తిరిగి కలిసే పరివర్తన ప్రక్రియ*.

## మూలాలు